På det østlige galleri ses en af de mest beundrede scener, ''[[Kurma|Kærningen af havet af mælk]]'', der ifølge Glaize viser 92 [[asura]]er og 88 [[Deva (hinduisme)|guddomme]],<ref>Glaize</ref> der bruger slangen [[Vasuki]] til at kærne havet af mælk under Vishnus vejledning. Mannikka kan dog kun tælle 91 asuraer og forklarer de asymmetriske numre med, at de repræsenterer antallet af dage fra [[Solhverv|vintersolhverv]] til [[Jævndøgn|forårsjævndøgn]] og fra forårsjævndøgn til sommersolhverv.{{efn|Beskrevet i Buckley, Michael (1998). ''Vietnam, Cambodia and Laos Handbook'' (uddrag: [http://www.veloasia.com/library/buckley/churning_milk.html ''Kærningen af havet af mælk''] {{en sprog}}}} Grunden til de forskellige fortolkninger er, at en af apsuraerne ikke står sammen med de andre 91, men flyver over dem.<ref name=Ohio/> Scenen følges af en afbildning af Vishnu, der besejrer [[asura]]er (en tilføjelse fra det 16. århundrede). Det nordlige galleri, hvor håndarbejdet ifølge Glaize er dårligst<ref>Glaize s. 69.</ref>, viser Krishnas sejr over [[Banasura|Bana]] og en kamp mellem hinduguderne og asuraer. De nordvestlige og sydvestlige hjørnepavilloner viser begge meget mindre scener, hvoraf de fleste er fra Ramayana eller om [[Krishna]]s liv, mens motiverne for andre endnu ikke er klarlagt.
Historie